Шедов (Юсьва район)

Шедов - Перем ладорись Коми кытшын Юсьва районын учöт грезд. Ним йылісь Шедов (мöднёж Сьöдов, Сьöд) грезд шуöмась сiдз кыдз медодзза оліссезлӧн вӧлӧма фамиллё Сьӧдов (рочӧнжык - Щедов). Аркмӧм эта фамиллёыс кывись сьӧд (рочӧн - чёрный). XVIII сёво пондӧтчикӧ бокись Шедовкӧт Бажина грездын олӧмась Щедов Иван Иванович да Щедов Дмитрий Фёдорович. Эта йылісь гижӧм Купрӧс сиктісь Вежа Миков вичкуись метрическӧй небӧггезын. География Шедов грезд сулалö мыс вылын, куим ладорсянь сы гöгöр кырассэз, кыті котӧртӧны ӧтік ю да кык шор. Рытъяв ладорсянь котӧртӧ Пöй ю, ойвывсянь - Сизь нима шор, асывладорсянь - ыббэз, лунвывладорсянь Бажин грездсянь сійӧ янсӧто Сьӧд шор. Туйез Шедова грездын эм токö öтік туй, кöда шусьö Медшöр туй. История 1869 воӧ Шедоваын вӧлӧмась 4 кӧзяйсво, кытӧн олӧмась 15 мужик да 14 инька (быдӧссӧ 29 морт) 1904 воӧ Шедоваын вӧлӧмась 8 кӧзяйсво, кытӧн олӧмась 21 мужик да 21 инька (быдӧссӧ 42 морт). 1926 воӧ Шедоваын вӧлӧмась 11 кӧзяйсво, кытӧн олӧмась 26 мужик да 19 инька (быдӧссӧ 45 мор, быдӧнныс ны коласісь коми-пермяккез). 1930-й воэзӧ Шедова грезд пырис "Красный пахарь" нима колхозӧ, кытчӧ пырлӧмась эшӧ сэтшӧм грезддэз кыдз Бажина, Ябыровчи да Микалёв (Ляч Мыс). 1941 - 1945 воэзӧ Бажинаись, Ябыровчись да Шедовчись война вылӧ мунӧмась 43 морт, локтӧмась бӧр тӧко 9 морт. 2007 воӧ куліс медбӧрья ветеран - Пётр Максимович Яборов. 1963 воӧ Шедоваын вӧлӧмась олӧмась 63 морт. Отир лыд 2021 во пондӧтчикӧ грездын олöны куим морт. Быдыс ны коласiсь пенсионеррезз.